Diari Oficial de la Generalitat Valenciana


Sumari del DOGV 3768, del 09-06-2000 (2000/4768)

ORDRE de 5 de juny de 2000, de la Conselleria de Cultura i Educació, per la qual es regula la prova d'accés a estudis universitaris establida en el Reial Decret 1.640/1999, de 22 d'octubre, per al curs 1999/2000.
--------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/06/05/(1)/dof/vci/html**

### Dades del document

Número de DOGV
:   3768

Data del DOGV
:   09-06-2000

Secció del DOGV
:   I. DISPOSICIONS GENERALS

Número del document
:   2000/4768


Data del document
:   05-06-2000

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * universitat
    * examen
    * selecció d'alumnes
    * accés a l'educació
    * legislació

ORDRE de 5 de juny de 2000, de la Conselleria de Cultura i Educació, per la qual es regula la prova d'accés a estudis universitaris establida en el Reial Decret 1.640/1999, de 22 d'octubre, per al curs 1999/2000. [2000/Q4768]
  
El Reial Decret 1.640/1999, de 22 d'octubre (BOE número 257, de 27.10.1999), modificat pel Reial Decret 990/2000, de 2 de juny (BOE número 133, de 3.06.2000), regula la prova d'accés a la universitat per als alumnes que estiguen en possessió del títol de Batxiller d'acord amb el que establixen els articles 29.1, 41.2 i 53.4 de la Llei Orgànica 1/1990, de 3 d'octubre, d'Ordenació General del Sistema Educatiu (BOE número 238, de 4.10.1990), que fins aleshores es feia d'acord amb el que establia l'Ordre de 10 de desembre de 1992 (BOE número 10, de 12.01.1993).
  
Atés que el reial decret dictat anteriorment té caràcter de norma bàsica, i la seua entrada en vigor s'ha produït amb el curs acadèmic ja iniciat, amb la qual cosa els estudiants de Batxillerat ja havien fet les seues opcions de modalitat, és necessari el seu desplegament, perquè els estudiants puguen realitzar els exercicis establits en el Reial Decret 1.640/1999, de 22 d'octubre, modificat pel Reial Decret 990/2000, de 2 de juny, sobre matèries cursades en la corresponent modalitat del Batxillerat, atenent les opcions programades pels centres en el curs 1999/2000.
  
Per tot això i fent ús de la facultat de desenrotllament dels procediments d'accés a la universitat atribuïda per la disposició final primera del Decret 20/2000, de 8 de febrer, del Govern Valencià, pel qual es creen els òrgans de gestió dels processos d'accés als estudis universitaris, així com per la disposició final segona del Reial Decret 1.640/1999, de 22 d'octubre, modificat pel Reial Decret 990/2000, de 2 de juny, pel qual es regula la prova d'accés a estudis universitaris, i a proposta de la Comissió Organitzadora de la Prova d'Accés a la Universitat,
  
ORDENE
  
Primer
  
La present ordre té com a finalitat el desenrotllament per al curs acadèmic 1999/2000, de la prova d'accés als estudis universitaris que regula el Reial Decret 1.640/1999, de 22 d'octubre, modificat pel Reial Decret 990/2000, de 2 de juny, per als alumnes que estiguen en possessió del títol de Batxiller d'acord amb el que establixen els articles 29.1, 41.2 i 53.4 de la Llei Orgànica 1/1990, d'Ordenació General del Sistema Educatiu.
  
Segon
  
En el curs 1999/2000 tindran lloc dos convocatòries, una ordinària els dies 13, 14 i 15 de juny de 2000 i una extraordinària els dies 12, 13 i 14 de setembre de 2000. En cada una de les convocatòries la prova d'accés serà única.
  
Els exercicis que formen la prova d'accés s'hauran de basar en les matèries comunes i de modalitat establides en el Decret 174/1994, de 19 d'agost, del Govern Valencià, pel qual s'establix el currículum del Batxillerat a la Comunitat Valenciana (DOGV número 2.356, de 29.09.1994), i en tots els casos hauran d'haver sigut cursades per l'estudiant en el segon curs de Batxillerat.
  
Els continguts de les propostes d'examen dels exercicis que formen les parts de la prova d'accés als estudis universitaris, seran establits per professors dels cossos docents universitaris especialistes en les diferents matèries, designats per les universitats, després de la coordinació prèvia amb els professors dels cossos d'Ensenyament Secundari.
  
Tercer
  
1. A sol·licitud dels estudiants, els centres d'Educació Secundària realitzaran la inscripció per a la prova d'accés a la universitat que els corresponga, segons el que establix el capítol II del Reial Decret 69/2000, de 21 de gener.
  
2. Els centres remetran a la universitat a què estiguen adscrits, entre els dies 1 i 5 del mes de juny i els dies 4 i 7 del mes de setembre, una relació certificada en què figuren els alumnes que desitgen presentar-se a la prova d'accés i en què s'indicarà: la nota mitjana de Batxillerat que consta en la documentació oficial, la via o vies d'accés a què concorren, matèries cursades objecte d'examen de la segona part de la prova, l'idioma estranger cursat com a matèria comuna (primer idioma), així com les exempcions que s'hagen pogut concedir per mitjà de resolució expressa i el llibre de qualificacions, segons el procediment que establisca cada universitat.
  
Quart
  
La prova d'accés constarà de dos parts.
  
1. La primera, de caràcter general, versarà sobre les matèries comunes del segon curs de Batxillerat i constarà de quatre exercicis.
  
2. La segona part, de caràcter específic, versarà sobre les matèries de modalitat del segon curs del Batxillerat establides en el Reial Decret 1.700/1991, de 29 de novembre, i el Decret 174/1994, de 19 d'agost, del Govern Valencià, pel qual s'establix el currículum del Batxillerat a la Comunitat Valenciana.
  
Quint
  
1. La primera part de la prova estarà formada per quatre exercicis. La duració de cada un dels exercicis serà de 90 minuts.
  
a) Primer exercici: composició d'un text sobre un tema o qüestió de tipus històric a partir de l'anàlisi de diferents fonts d'informació (textos, taules, gràfics, imatges i altres semblants).
  
b) Segon exercici: anàlisi d'un text d'idioma estranger, del llenguatge comú no especialitzat. A partir del text proposat l'estudiant realitzarà un comentari personal i respondrà qüestions relacionades amb el text, que seran plantejades i contestades per escrit en el mateix idioma, sense ajuda de diccionari ni de cap altre material didàctic.
  
c) Tercer exercici: anàlisi i comprensió d'un text en llengua castellana. La proposta constarà de tres parts, en què es mesurarà:
  
- La capacitat d'anàlisi i síntesi del contingut del text per mitjà de l'elaboració d'un resum o esquema.
  
- Un comentari crític sobre el contingut del text.
  
- Respostes a qüestions sobre llengua relacionades amb el text.
  
d) Quart exercici: anàlisi i comprensió d'un text en valencià. La proposta constarà de tres parts, en què es mesurarà:
  
- La capacitat d'anàlisi i síntesi del contingut del text per mitjà de l'elaboració d'un resum o esquema.
  
- Un comentari crític sobre el contingut del text.
  
- Respostes a qüestions de llengua relacionades amb el text.
  
2. En el primer, tercer i quart exercicis, la proposta d'examen inclourà dos opcions diferenciades perquè els estudiants en despleguen una, a la seua elecció.
  
Sext
  
1. La segona part de la prova d'accés tindrà com a objectiu valorar els coneixements específics de les matèries pròpies de modalitat del segon curs establides en el Decret 174/1994, de 19 d'agost, del Govern Valencià, pel qual s'establix el currículum del Batxillerat a la Comunitat Valenciana.
  
2. Per a realitzar la prova d'accés els estudiants concorreran per la via o vies d'accés establides en el Reial Decret 1.640/1999, de 22 d'octubre, modificat pel Reial Decret 990/2000, de 2 de juny, que es corresponguen amb la modalitat de Batxillerat cursada en segon curs, segons establix l'annex d'esta ordre.
  
3. Els estudiants s'examinaran de les matèries vinculades a cada via a més d'una matèria de modalitat del segon curs. Tant les matèries vinculades com l'escollida pels estudiants han d'haver sigut cursades com a pròpies de modalitat o com a optatives pròpies de la modalitat cursada, llevat del que disposa l'article 9 del Reial Decret 1.640/1999, de 22 d'octubre, modificat pel Reial Decret 990/2000, de 2 de juny.
  
4. Quan s'accedisca per dos vies, en la segona part de la prova hi haurà dos qualificacions, una per a cada una de les vies, calculades de la següent forma: se sumarà el 40 per cent de les qualificacions de cada una de les dos matèries vinculades a la via, i el 20 per cent de la qualificació més alta de les obtingudes en les matèries corresponents a l'altra via.
  
Sèptim
  
El desenrotllament de la segona part de la prova per al curs 1999-2000 serà el següent:
  
1. Els estudiants de la modalitat d'Arts que opten per la via d'Arts, hauran d'examinar-se de Dibuix Artístic II, Història de l'Art i d'una altra matèria de modalitat del segon curs, cursada pels estudiants i que s'haurà d'indicar en el moment de la inscripció per a la prova.
  
2. Estudiants de la modalitat de Ciències de la Natura i de la Salut:
  
a) Si han fet l'opció Cientificotècnica i opten per la via Cientificotecnològica hauran d'examinar-se de Matemàtiques II, de Física i d'una altra matèria de modalitat del segon curs, cursada pels estudiants i que hauran d'indicar en el moment de la inscripció per a la prova.
  
b) Si han cursat l'opció Cientificotècnica i opten per la via de Ciències de la Salut, hauran d'examinar-se de Biologia, de Química i d'una altra matèria de modalitat del segon curs, cursada pels estudiants i que hauran d'indicar en el moment de la inscripció per a la prova.
  
c) Si han cursat l'opció de Ciències de la Salut i opten per la via de Ciències de la Salut hauran d'examinar-se de Biologia i de Química i d'una altra matèria de modalitat del segon curs, cursada pels estudiants i que hauran d'indicar en el moment de la inscripció per a la prova.
  
d) Si han cursat l'opció de Ciències de la Salut i opten per la via Cientificotecnològica, hauran d'examinar-se de Matemàtiques II i de Física i d'una altra matèria de modalitat del segon curs, cursada pels estudiants i que hauran d'indicar en el moment de la inscripció per a la prova.
  
e) Si han cursat l'opció Cientificotècnica i Biologia i Química com a optatives i opten per les dos vies Cientificotecnològica i de Ciències de la Salut, s'hauran d'examinar de Matemàtiques II, de Física, de Biologia i de Química.
  
f) Si han cursat l'opció de Ciències de la Salut i Matemàtiques II i Física com a optatives i opten per les dos vies Cientificotecnològica i de Ciències de la Salut, hauran d'examinar-se de Biologia, de Química, de Matemàtiques II i de Física.
  
3. Els estudiants de la modalitat de Tecnologia:
  
a) Si opten per la via Cientificotecnològica, independentment de l'opció cursada, hauran d'examinar-se de Matemàtiques II, de Física i d'una altra matèria de modalitat del segon curs, cursada pels estudiants i que hauran d'indicar en el moment de la inscripció per a la prova.
  
b) Si opten per la via de Ciències de la Salut, independentment de l'opció cursada, hauran d'examinar-se de Biologia, de Química i d'una altra matèria de modalitat del segon curs, cursada pels estudiants i que hauran d'indicar en el moment de la inscripció per a la prova.
  
4. Estudiants de la modalitat d'Humanitats i Ciències Socials:
  
a) Si han cursat l'opció Humanística i Sociocultural i opten per la via d'Humanitats, s'examinaran de Llatí II i d'Història de la Filosofia i d'una altra matèria de modalitat del segon curs, cursada pels estudiants i que hauran d'indicar en el moment de la inscripció per a la prova.
  
b) Si han cursat l'opció de Ciències Socials i opten per la via de Ciències Socials, s'examinaran de Matemàtiques Aplicades a les Ciències Socials II, de Geografia i d'una altra matèria de modalitat del segon curs, cursada pels estudiants i que hauran d'indicar en el moment de la inscripció per a la prova.
  
c) Si han cursat l'opció Humanística i Sociocultural amb Matemàtiques Aplicades a les Ciències Socials II i Geografia com a optatives i opten per la via de Ciències Socials, s'examinaran de Matemàtiques Aplicades a les Ciències Socials II, de Geografia i d'una altra matèria de modalitat del segon curs, cursada pels estudiants i que hauran d'indicar en el moment de la inscripció per a la prova.
  
d) Si han cursat l'opció de Ciències Socials amb Llatí II i Història de la Filosofia com a optatives i opten per la via d'Humanitats, s'examinaran de Llatí II i d'Història de la Filosofia i d'una altra matèria de modalitat del segon curs, cursada pels estudiants i que hauran d'indicar en el moment de la inscripció per a la prova.
  
e) Si han cursat l'opció Humanística i Sociocultural amb Matemàtiques Aplicades a les Ciències Socials II i Geografia com a optatives i opten per les dos vies d'Humanitats i de Ciències Socials, s'examinaran de Llatí II, d'Història de la Filosofia, de Matemàtiques Aplicades a les Ciències Socials II, i de Geografia.
  
f) Si han cursat l'opció de Ciències Socials amb Llatí II i Història de la Filosofia com a optatives i opten per les dos vies de Ciències Socials i d'Humanitats, s'examinaran de Matemàtiques Aplicades a les Ciències Socials II, de Geografia, de Llatí II i d'Història de la Filosofia.
  
Octau
  
En els supòsits que preveu la disposició transitòria primera del Reial Decret 1.640/1999, de 22 d'octubre, modificat pel Reial Decret 990/2000, de 2 de juny, el desplegament de la segona part de la prova per al curs 1999-2000 serà el següent:
  
a) Si han cursat l'opció Humanística i Sociocultural amb Matemàtiques Aplicades a les Ciències Socials II com a optativa (i no han cursat Geografia) i opten per la via de Ciències Socials, hauran d'examinar-se de Matemàtiques Aplicades a les Ciències Socials II i de dos matèries de modalitat del segon curs, cursades pels estudiants, que hauran d'indicar en el moment de la inscripció per a la prova.
  
b) Si han cursat l'opció de Ciències Socials amb Llatí II com a optativa (i no han cursat Història de la Filosofia) i opten per la via d'Humanitats, hauran d'examinar-se de Llatí II i de dos matèries de modalitat del segon curs, cursades pels estudiants, que hauran d'indicar en el moment de la inscripció per a la prova.
  
c) Si han cursat l'opció Humanística i Sociocultural amb Matemàtiques Aplicades a les Ciències Socials II com a optativa (i no han cursat Geografia) i opten per les dos vies d'Humanitats i de Ciències Socials, hauran d'examinar-se de Llatí II, Història de la Filosofia, Matemàtiques Aplicades a les Ciències Socials II i d'una altra matèria de modalitat del segon curs, cursada pels estudiants, que hauran d'indicar en el moment de la inscripció per a la prova.
  
d) Si han cursat l'opció de Ciències Socials amb Llatí II com a optativa (i no han cursat Història de la Filosofia) i opten per les dos vies de Ciències Socials i d'Humanitats, hauran d'examinar-se de Matemàtiques Aplicades a les Ciències Socials II, de Llatí II, de Geografia i d'una altra matèria de modalitat del segon curs, cursada pels estudiants, que hauran d'indicar en el moment de la inscripció per a la prova.
  
Nové
  
1. Contra la qualificació atorgada pel tribunal després de la realització de les proves l'alumne podrà optar entre sol·licitar la revisió de la correcció dels exercicis i per un segon corrector en els termes assenyalats en l'article 16.1 del Reial Decret 1.640/1999, de 22 d'octubre, modificat pel Reial Decret 990/2000, de 2 de juny, o formular reclamació davant la Comissió Organitzadora de la Prova d'Accés a la Universitat. La sol·licitud de reclamació exclou la possibilitat de revisió que estableix l'article 16.1 del Reial Decret 1.640/1999, de 22 d'octubre, modificat pel Reial Decret 990/2000, de 2 de juny, per la qual cosa en el cas que es plantegen les dos únicament s'admetrà a tràmit la reclamació davant la Comissió Organitzadora.
  
2. La reclamació davant la Comissió Organitzadora es presentarà en la universitat on es realitzà la prova d'accés, en el termini de tres dies hàbils des que es faça pública la qualificació de l'exercici sobre el qual es reclama, i s'haurà de fonamentar en la comprovació de possibles errors en esta. El president del tribunal informarà sobre la procedència de la sol·licitud i l'elevarà a la Comissió Organitzadora qui resoldrà. La resolució de la Comissió Organitzadora posa fi a la via administrativa.
  
3. Contra la qualificació dels exercicis que resulte després del procés de revisió que establix l'article 16.1 del Reial Decret 1.640/1999, de 22 d'octubre, modificat pel Reial Decret 990/2000, de 2 de juny, l'estudiant podrà formular reclamació davant la Comissió Organitzadora en la forma i amb els efectes que l'apartat anterior establix.
  
4. Les sol·licituds de revisió a què fa referència l'article 16.1 del Reial Decret 1.640/1999, de 22 octubre, modificat pel Reial Decret 990/2000, de 2 de juny, o les de reclamació davant la Comissió Organitzadora s'acompanyaran de la corresponent targeta informativa que contindrà la qualificació definitiva de la prova d'accés. No s'admetrà a tràmit cap sol·licitud de revisió o de reclamació en què no s'aporte.
  
5. La resolució de les revisions o reclamacions es notificaran a les persones interessades en els serveis d'alumnat de les universitats públiques o en el centre de secundària que corresponga.
  
DISPOSICIÓ ADDICIONAL
  
Per a la nota mitjana dels dos cursos de Batxillerat caldrà ajustar-se al que diu l'apartat 3.3 de l'Ordre de 17 de gener de 1995, de la Conselleria d'Educació i Ciència, sobre avaluació en el Batxillerat (DOGV número 2.460, d'01.03.1995) i a allò establit en el paràgraf quint de l'article 17 i l'article 18 de la Resolució de 9 de juliol de 1998, de la Secretaria General i de les direccions generals de Centres Docents, d'Ordenació i Innovació Educativa i Política Lingüística i de Personal de la Conselleria de Cultura, Educació i Ciència, per la qual es dicten instruccions en matèria d'ordenació acadèmica i organització de l'activitat docent dels centres autoritzats per a implantar de forma anticipada ensenyaments de Batxillerat (DOGV número 3.296, de 29.07.1998).
  
DISPOSICIÓ TRANSITÒRIA
  
Fins que deixe de cursar-se amb caràcter general el Curs d'Orientació Universitària, els alumnes del segon curs de Batxillerat, tindran també dret a l'anomenada matrícula d'honor, en els termes establits per als alumnes del Curs d'Orientació Universitària.
  
DISPOSICIÓ DEROGATÒRIA
  
Queden derogades l'Ordre d'1 de febrer de 1995, de la Conselleria de Educació i Ciència, per la qual es dicten normes que regulen la realització de les proves d'accés a la Universitat dels alumnes que hagen cursat els ensenyaments de Batxillerat previstos en la Llei Orgànica 1/1990, de 3 d'octubre, d'Ordenació General del Sistema Educatiu, durant el període d'implantació anticipada d'estos ensenyaments (DOGV número 2489, de 12.04.95) i la Resolució de 28 de febrer de 1995, de les direccions generals d'Ordenació i Innovació Educativa i d'Universitats, per la qual es dicten instruccions per a l'organització de les proves d'accés a la Universitat dels alumnes que hagen cursat ensenyaments de Batxillerat prevists en la Llei Orgànica 1/1990, de 3 d'octubre, d'Ordenació General del Sistema Educatiu (DOGV número 2504, de 10.05.95), excepte en allò a què fa referència l'apartat octau d'esta ordre.
  
DISPOSICIONS FINALS
  
Primera
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
Segona
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present Ordre, que posa fi a la via administrativa, es podrà interposar potestativament recurs de reposició o plantejar directament el recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes comptador des de l'endemà de la publicació en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació en el Diari Oficial de la Generalitat Valenciana.
  
València, 5 de juny de 2000
  
El conseller de Cultura i Educació,


Còpia Permalink ELI